Saarkie is gebaseer in Pretoria en bestaan uit 3 musikante:
Adèle Fouché - kitaar, mondfluitjie en hoofsanger
Lila Botha - dromme en agtergrondstem
Mjön van Blommestein - baskitaar en agtergrondstem
Saarkie het alreeds 4 albums op hulle kerfstok en twee van die albums het al verskeie Ghoema en SAMA benoemings gekry. Die 4de album, Queen van die toonbos, het in 2018 die Ghoema musiektoekenning vir die beste rock album van die jaar gekry. Hulle werk tans aan hulle 5de album en gaan binnekort die eerste enkelsnit vrystel.
Die benoemde trio is self verantwoordelik vir elke aspek van hulle musiek en bied aan luisteraars ’n eiesoortige, energieke, bars-uit-jou-nate-musiekstyl wat getuig van hulle talent, passie en sinergie. Hulle funky elektries-akoestiese ritmes, solos en verhoogpersoonlikheid laat gehore van alle ouderdomme nader staan om saam te dans.
2019-12-09 - R 155 per ticket